

**KLAIPĖDOS MIESTO SAVIVALDYBĖS**

**MERAS**

|  |  |  |  |  |
| --- | --- | --- | --- | --- |
| Vyriausybės atstovo Klaipėdos apskrityje tarnybai  Danės g. 17  92117 Klaipėda |  | 2013-08-28 | Nr. | (4.32.)-R2-2784 |
|  | Į | 2013-06-20 |  | (5.1.)-S13-170 |
|  |  | | | |
| **DĖL VYRIAUSYBĖS ATSTOVO 2013-02-05 TEIKIMO nR.(5.1.)-TR-39 VYKDYMO** | | | | |

Informuojame, kad vykdant Jūsų 2013 m. vasario 5 d. teikimą Nr. (5.1.)-TR-39 ,,Dėl Klaipėdos miesto savivaldybės tarybos 2012-12-20 sprendimo Nr. T2-314 ,,Dėl keleivių vežimo kainų patvirtinimo“ pakeitimo (papildymo)“ (toliau – Teikimas) šiuo metu yra rengiamas Klaipėdos miesto savivaldybės tarybos 2007 m. vasario 15 d. sprendimu Nr. T2-41 patvirtinto keleivių vežimo autobusais ir maršrutiniais taksi Klaipėdoje tvarkos aprašo (pakeistas 2009 m. lapkričio 26 d. sprendimu Nr. T2-424) pakeitimo projektas.

Rengiamo projekto tikslas – atsižvelgus į Lietuvos Respublikos susisiekimo ministro 2011 m. balandžio 13 d. įsakymu Nr. 3-223 patvirtintas naujas Keleivių ir bagažo vežimo kelių transportu taisykles, pakoreguoti keleivių vežimo autobusais ir maršrutiniais taksi Klaipėdoje tvarkos aprašą. Taip pat, projekte bus reglamentuota lengvatinių bilietų platinimo vietų nustatymo tvarka. Siekiant, kad būtų tinkamai parengtas keleivių vežimo autobusais ir maršrutiniais taksi Klaipėdoje tvarkos aprašas, šiuo metu jis pastaboms ir pasiūlymams yra pateiktas vežėjams bei VšĮ ,,Klaipėdos keleivinis transportas“. Apibendrinus gautus pasiūlymus, Tarybai bus teikiamas sprendimo projektas dėl keleivių vežimo autobusais ir maršrutiniais taksi Klaipėdoje tvarkos aprašo pakeitimo.

Atsižvelgdami į aukščiau nurodytą, prašome Jūsų, vadovaujantis Lietuvos Respublikos savivaldybių administracinės priežiūros įstatymo 6 straipsnio 1 dalies 5 punktu, nustatyti kitą Teikimo įvykdymo terminą – iki 2013 m. lapkričio 1 d.

|  |  |
| --- | --- |
| Savivaldybės meras | Vytautas Grubliauskas |

R. Mockus, tel. (8 46) 39 60 90, el. p. rimantas.mockus@klaipeda.lt